****

***OŠ DOLENJSKE TOPLICE***

***PIONIRSKA CESTA 35***

# SVET STARŠEV OŠ DOLENJSKE TOPLICE

Številka: 900-1/2017-11

#

**ZAPISNIK**

**3. sestanka Sveta staršev dne 5. 6. 2018 ob 18. uri v učilnici likovne umetnosti**

**Prisotni:**

Jernej Ban, Barbara Papež Lavrič, Simona Klobučar, Maja Smerdu, Aleš Lavrič, Simona Sajevec, Dubravka Tomašič, Barbara Gril Razboršek, Tanja Škufca, Helena Gorše, Gregor Milivojevič, Aleš Kump, Sandra Samida, Klementina Kolarek, Nastja Turk Bokan, Barbara Pezdirc, Katja Volf, Saša Škedelj, Janez Vovk, Irena Žagar

**Opravičeno odsotni:**

Nataša Bratkovič, Janja Cekuta, Nataša Kralj

**Ostali odsotni:**

Katja Grabnar, Dušan Fifolt, Nataša Turk, Štefan Grmek

**Ostali prisotni:**

Maja Bobnar, ravnateljica, Antonija M. Jenič, Andreja Mlakar – pomočnici ravnateljice, Helena Arzenšek Krajačič – svetovalna delavka, Marija Andrejčič – knjižničarka

K točki 1

Predsednica, gospa Barbara Gril Razboršek, je lepo pozdravila prisotne

K točki 1

Potrditev dnevnega reda in imenovanje zapisnikarja

Predsednica je prebrala predlagani dnevni red. Prisotni nanj niso imeli pripomb. Predsednica je predlagala, da zapisnik piše Klementina Kolarek.

**SKLEP 1/3**

 **Za 3. sestanek sveta staršev je predlagan naslednji dnevni red:**

**DNEVNI RED:**

**1. Potrditev dnevnega reda in imenovanje zapisnikarja**

**2. Pregled zapisnika prejšnje seje**

**3. Nerealizirani sklepi iz zapisnika prejšnje seje**

**4. Soglasje k cenam DZ in drugih učnih gradiv za šolsko leto 2018/2019**

**5. Poslovnik o delu sveta staršev – predlog za spremembo**

**6. Imenovanje članov v upravni odbor šolskega sklada OŠ Dol. Toplice**

**7. Predlogi, pobude in vprašanja članov sveta**

**8. Razno**

Sklep je sprejet soglasno.

**Sklep 2/3**

**Za zapisnikarja sestanka se imenuje Klementina Kolarek.**

Sklep je sprejet soglasno**.**

K točki 2

Pregled zapisnika prejšnje seje

Predsednica je povedala, da člani v 15 dneh niso imeli pripomb na prejeti zapisnik, zapisnik je potrjen in sprejet.

K točki 3

Nerealiziranih sklepov prejšnje seje ni.

K točki 4

Člani Sveta staršev so prejeli seznam delovnih zvezkov in drugih učnih gradiv.

**SKLEP 3/3**

**Svet staršev daje soglasje k cenam delovnih zvezkov in drugih učnih gradiv za šol. leto 2018/2019.**

Sklep je soglasno sprejet.

Helena Gorše je vprašala, kakšna je možnost, da bi delovne zvezke kupila šola. Ravnateljica je povedala, da morajo starši sami kupiti delovne zvezke in se sami odločijo pri kateri založbi in kakšen bo način plačila. Šola ne sme promovirati posameznih založb.

Člani Sveta staršev so prejeli obrazložitev predloga za skupinsko nabavo likovnih gradiv od 6. do 9. razreda.

**SKLEP 4/3**

**Svet staršev daje soglasje za skupinsko nabavo likovnih gradiv od 6. do 9. razreda za šol. leto 2018/2019.**

Sklep je soglasno sprejet.

Člani Sveta staršev so prejeli obrazložitev zakaj imeti lasten učbenik za pouk TJA za 4. in 5. razred.

**SKLEP 5/3**

**Svet staršev daje soglasje za nakup lastnega učbenika za pouk TJA za 4. in 5. razred za šol. leto 2018/2019.**

Sklep je soglasno sprejet.

K točki 5

Na prejšnji seji Sveta staršev je bila predlagana skupina članov, ki je pregledala Poslovnik o delu Sveta staršev. Članice Barbara Gril Razboršek, Maja Smerdu, Klementina Kolarek, Barbara Pezdirc so poslovnik pregledale in predlagale spremembe. Člani Sveta staršev so prejeli predlagane spremembe poslovnika z obrazložitvijo.

4. člen poslovnika se po novem glasi:

*Svet je sestavljen tako, da ima v njem vsak oddelek matične šole in vrtca po enega predstavnika, ki ga starši izvolijo na prvem roditeljskem sestanku oddelka v šolskem letu.*

*Svet se konstituira, če je izvoljenih in na prvi seji prisotnih več kot polovica vseh članov sveta.*

*V 56. členu, 3. odstavek, se 1. stavek nadomesti z: Zapisnik seje piše tajnica zavoda oziroma v primeru njene odsotnosti izvoljeni zapisnikar.*

Sledila je razprava.

**SKLEP 6/3**

**Svet staršev daje soglasje k predlaganim spremembam 4. člena poslovnika**

Za 19 članov

Proti 1 član

**SKLEP 7/3**

**Svet staršev daje soglasje k predlaganim spremembam 56. člena poslovnika**

Za 19 članov

Proti 1 član

**SKLEP 8/3**

**Svet staršev pozove Občino Dolenjske Toplice, da uskladi Odlok o ustanovitvi javnega vzgojno-izobraževalnega zavoda Osnovna šola Dolenjske Toplice v skladu z Zakonom o organizaciji in financiranju vzgoje in izobraževanja (ZOFVI).**

Sklep je soglasno sprejet.

K točki 6

**SKLEP 9/3**

**Svet staršev daje soglasje k imenovanju Upravnega odbora šolskega sklada OŠ Dolenjske Toplice. Člani so: Helena Jordan, Irena Glavan, Alma Iveković, Barbara Gril Razboršek, Nastja Turk Bokan, Nataša Kralj, Dubravka Tomašič.**

Sklep je soglasno sprejet.

K točki 7

Predlogi, pobude in vprašanja članov Sveta staršev

1. Helena Gorše predlaga, da starši apeliramo na druge starše, da otroci pri vožnji s kolesi, skiroji, rolerji nosijo čelade.
2. Helena Gorše predlaga, da šola v naslednjem šolskem letu organizira predavanje Barbare Slaček iz zavoda Vozim. Prosi, da šola v roku 30 dni odgovori, ali se s predlogom strinja.
3. Saša Škedelj je predlagala, da avtobusni prevoz na Uršna sela spremeni relacijo vožnje proti Ljubnu. Ravnateljica je povedala, da bo naredila seznam otrok iz Uršnih sel in ga posredovala občini. Občina se bo odločila, ali bo predlog upoštevala. Ravnateljica je pri tem poudarila, da gre za šolski okoliš MO Novo mesto
4. Helena Gorše je vprašala kako je s projektom PEŠBUS. Ravnateljica je povedala, da bodo v šoli projekt PEŠBUS poskusno izvedli septembra v tednu mobilnosti za učence iz Cvibelj mimo Topliške vasi.
5. Barbara Lavrič Papež je vprašala, kakšni so kriteriji za uporabo telovadnice v popoldanskih terminih. Ravnateljica je obrazložila, da se termini za uporabo telovadnice dodelijo na podlagi vloge ponudnikov. Za popoldanske termine imajo prednost športne urice vrtca in ponudniki, ki delajo z učeni topliške šole. Odrasli uporabniki želijo predvsem večerne termine. Ravnateljica je povedala, da niso zasedeni vsi termini in če staršem določeni termini ne odgovarjajo, morajo apelirati na klube, ki določene dejavnosti v telovadnici izvajajo. Barbara Papež Lavrič predlaga še, da bi se tovrstne dejavnosti začele izvajati že v drugem tednu septembra. Ravnateljica je povedala, da je potreben čas, da se vzpostavi sistem novega šolskega leta in da morajo imeti učenci čas za prijavo na te dejavnosti.
6. Maja Smerdu predlaga, da bi se šola v tednu mobilnosti priključila k projektoma Prometna kača in Beli zajček. Ravnateljica je povedala, da bodo o predlogih razmislili. Povedala je tudi, da zunanji ponudniki zelo pritiskajo na šolo in da že izvajajo projekt Varno v šolo za učence 5. razredov in projekt Pasavček za otroke iz vrtca.
7. Saša Škedelj je vprašala, ali je pri kolesarskih izpit vedno prisoten policist. Ravnateljica je povedala, da jih povabijo, se pa policisti ne odzovejo vedno. Saša Škedelj je vprašala, kako je možno, da kolesarskega izpita ne naredi nihče v razredu.
8. Nastja Turk Bokan je pohvalila Gumbarijo in strokovne delavke vrtca, ki so pripravile odlične delavnice v sodelovanju z otroci. Andreja Mlakar je pohvalila starše, ki so z otroci na Gumbariji zelo aktivno sodelovali.

Sestanek se je zaključil ob 19.30. uri.

Zapisala: Predsednica Sveta staršev:

Klementina Kolarek Barbara Gril Razboršek